ธปท.ชี้น้ำท่วมกระทบศก.ไม่มาก
ธปท.ชี้ปัญหาน้ำท่วมกระทบภาคเศรษฐกิจไม่มาก เกาะติดผลต่อการเติบโต-สร้างแรงกดดันเงินเฟ้อ
28 ก.ย. 2554

ธปท.ชี้ปัญหาน้ำท่วมกระทบภาคเศรษฐกิจไม่มาก เกาะติดผลต่อการเติบโต-สร้างแรงกดดันเงินเฟ้อ
นายทรงธรรม ปิ่นโต ผู้อำนวยการ สำนักเศรษฐกิจมหาภาค ธนาคารแห่งประเทศไทย(ธปท.) กล่าวว่า ปัญหาน้ำท่วมในขณะนี้ยังไม่ชัดเจนว่าส่งผลกระทบถึงขั้นต้องลดอัตราการเติบโตทางเศรษฐกิจ(จีดีพี)ที่ธปท.คาดไว้หรือไม่ ต้องติดตามดูต่อไป มองว่าปัญหาน้ำท่วมกระทบต่อความเดือนร้อนของประชาชนมากที่สุด เพราะสร้างความต่อทรัพย์สินประชาชน แต่ผลต่อเศรษฐกิจถึงจะกระทบบ้าง แต่ไม่มากนัก ขณะที่ผลกระทบต่อตลาดเงินและตลาดทุนถึงจะมีบ้างแต่ถือว่าตลาดปรับตัวได้เร็ว
ทั้งนี้ ปัญหาน้ำท่วมสร้างแรงกดดันเงินเฟ้อเพิ่มขึ้นหรือไม่ ธปท.มองว่าแรงกดดันเงินเฟ้อเกิดจากหลายปัจจัย ไม่ใช่ปัญหาน้ำท่วมอย่างเดียว เช่น แรงกดดันจากภาวะเศรษฐกิจในต่างประเทศ ค่าเงินบาท ซึ่งช่วงนี้ถึงค่าเงินบาทจะอ่อนค่าลงบ้าง แต่ก็มีผลต่อเงินเฟ้อไม่มาก แรงกดดันจากมาตรการภาครัฐ และเท่าที่ดูเงินเฟ้อยังถือว่าสูงอยู่ 
“ผมเชื่อว่าคณะกรรมการนโยบายการเงิน(กนง.)จะนำปัจจัยต่างๆ ไปพิจารณาดำเนินนโยบายดอกเบี้ยในการประชุมครั้งหน้า 19 ต.ค.นี้ อย่างรอบครอบอยู่แล้ว โดยเฉพาะปัจจัยในต่างประเทศ ที่กนง.ติดตามมาตั้งแต่ต้นปี แต่ปัญหาในต่างประเทศคงต้องใช้เวลาอีกระยะ แต่อย่างน้อยในสถานการณ์นี้พื้นฐานเศรษฐกิจไทยยังดีอยู่ แถมมีมาตรการภาครัฐกระตุ้น นโยบายการเงินดี การบริโภคในประเทศก็ดี ยังมีศักยภาพที่จะกระตุ้นได้ ปัจจัยเหล่านี้น่าจะหนุนให้เศรษฐกิจไทยโตต่อไปได้” นายทรงธรรมกล่าว
ทั้งนี้ ธปท.คาดการณ์จีดีพีปีนี้ไว้ที่ระดับ 4.1% และปีหน้าที่ 4.2% ภายใต้กรอบเป้าหมายเงินเฟ้อพื้นฐานที่ระดับ 0.5-3%